**Referat af bestyrelsesmøde den 26-11-2020**

Til stede Misha, Klaus, Anja, Mathilde og Rie  
Dorthe kommer senere, Afbud Brian

**Økonomi**  
Vi sender budget og regnskab ud elektronisk idet vi ikke har holdt generalforsamling. Vores økonomi er stadig positiv. Vi har regninger for 30 000 lige nu. Derud over kommer der grus.

**Læskure**  
Ind til videre er det kun Lille P og Ana der går inde, indtil andet bliver meldt ud. Der er god hestevældfærd at de er ude så længe som muligt. Vi holder lukket mellem jordfolden og skovbrynsfolden. Der skal muges MEGET mere det er vildt meget lort på skovbryns folden.

**Tippen**  
Vi lukker for Tippen sæsonen for denne omgang. Der er blevet lukket for vandet på Tippen. Det er derfor supervigtigt at der bliver muget ordentligt på Pumpen og Skovbrynsfolden da vores heste går der hele tiden.

**Pligter**  
På grund af at hestene kommer ind og der bliver mere arbejde med at muge forsøger vi at sætte fuld part på mange af hestene. Dette for at undgå at der er for mange pligter på vagterne, idet vi kan se der er meget svingende fremmøde. Hvis indsatsen på pligterne (fælles arbejdet ) ikke bliver bedre sætter vi fuld part på alle heste. Når hestene har fuld part, så er det vigtigt de får fri hvis parten ikke kan komme.

**Vedligehold mm.**  
Christina Jung har overtaget koordination af loftrummene. Der bliver indkøbt kridt tavler så man kan se hvem der har hvilket rum. Man kan kun have enten et delerum (minimum 3) eller et skab. Man skal være aktivt medlem for at have loftrum.  
Der bliver lavet lys i containeren i weekenden.  
Der er blevet sat 4 børne cykler ind i boksen vi skal have kodelås på dem, der skal kæde på dem og de skal smøres. Er der er en forælder der har lyst til at hjælpe ??  
CAB får lavet mange ting men også brugt en del penge. Dorthe skal lige være med inde over så det ikke løber løbsk.  
VI skal sikre at fårene ikke kan komme ud på ridebanen.  
Der er bestilt mere grus til ridebanen og læskure

**Venteliste og partsrokade**

Vi har lukket for ventelisten for børn uden for 2450. Vi har en MEGET lang venteliste.

**Udstyr**  
Idet vi har fået så meget udstyr skal vi til at sortere i det gamle vi har. Vi mangler rigtig meget navneskilte til både sadler og hovedtøj. Er der nogen der er god til at lave navneskilte. Misha og Anja kigger i weekenden og tester sadler igennem.

**Skybrudsplan**  
Vi har fået at vide de nu alligevel gerne vil dræne folden når skybrudsplanen kommer. De starter nu først til august og det kommer måske til at vare i 4 måneder. Så fra august til november så kan vi risikere vi ikke har vores hjemmefolde. Dette kan sagtens nå at ændre sig igen. Vi regner med at kunne have alle hestene på pumpen i den periode.  
Dorthe har rykket dem igen og vi har nu fået at vide de har lavet et udvalg mellem KEID og kultur og fritidsforvaltningen der kigger på vores sag. Dorthe har understreget at jo længere tid det tager dem at sagsbehandle jo ringere bliver stillet i forhold til skybrudsplanen.

**Lammegruppen**  
Vi har fået en ny vædder hjem. Elmer og ny vædder får 1 dame hver i næste uge og om 3 uger kommer den sidste dame ind til den nye vædder.